**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 19.06.2020, ora 08.00 – 20.06.2020, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 20.06.2020, ora 07.00**

**RÂURI**

Debitele au fost în creștere, ca urmare a precipitaţiilor căzute în interval şi propagării.

Scurgeri importante pe versanţi, torenţi şi pâraie, viituri rapide cu efecte de inundații locale și creșteri semnificative de niveluri și debite cu depășirea **COTELOR DE APĂRARE** s-au produs pe unele râuri mici din zonele de deal și munte în special din sud – vestul, vestul, centrul și nordul țării.

Debitele se situează, în general, la valori în jurul și peste normalele lunare.

Se situează peste:

- **COTELE DE PERICOL** râurile la stațiile hidrometrice: Pogăniş–Valea Pai (400+42)-jud.CS, iar ca urmare a tranzitării în regim controlat prin Acumularea Stânca Costeşti a viiturilor formate în amonte de intrarea în ţară, Prut–Stânca aval (375+14)-jud. BT.

- **COTELE DE INUNDAȚIE** râurile la stațiile hidrometrice: Tur – Micula (310+14)-jud.SM, Timiş–Brod (450+33)-jud.TM, Timis – Şag (450+22)-jud.TM, Timiş – Grăniceri (650+32)-jud.TM şi Bistra–Obreja (150+)-jud.CS.

- **COTELE DE ATENȚIE** râurile la stațiile hidrometrice: Tur – Călineşti Oaş (350+36)-jud. SM, Tur – Turulung (360+35)-jud.SM, Cavnic – Copalnic (120+15)-jud.MM, Crişul Negru – Tinca (350+5)-jud.BH, Crişul Alb–Vaţa de Jos (350+60)-jud.HD, Crişul Alb–Gurahonţ (200+41)-jud. AR, Crişul Alb – Chişineu Criş (600+4)-jud. AR, Matca–Seleuş (200+69)-jud.AR, Târnava Mică – Bălăuşeri (180+25)-jud. MS, Râul Galben – Haţeg (150+3)-jud. HD, Cerna – Teliuc (175+16)-jud. HD, Bega – Chizătău (200+106)-jud.TM, Saşa – Poieni (50+12)-jud. TM, Bega Veche – Pischia (100+48)-jud.TM, Timiş–Caransebeş (180+10)-jud.CS, Timiş–Lugoj (250+42)-jud.TM, Feneş – Feneş (70+18)-jud. CS, Sebeş – Turnu Ruieni (250+21)-jud. CS, Bistra – Voislova Bucova (100+24)-jud. CS, Bistra–Voislova Gară (150+4)-jud. CS, Bistra – Obreja (85+46)-jud. CS, Bistra Mărului – Poiana Mărului (200+2)-jud. CS, Sucu – Poiana Mărului (70+12)-jud. CS, Bârzava – Gâtaia (350+35)-jud. TM, Bârzava – Partoş (50+88)-jud. TM, Caraş – Văradia (200+9)-jud.CS, Nera – Sasca Montană (190+22)-jud. CS, Olt – Hoghiz (300+15)-jud. BV şi Casimcea – Cheia (150+15)-jud. TL.

În interval s-au situat peste:

- **COTA DE PERICOL** râul Crişul Alb la s.h. Gurahonţ (300+6)-jud. AR;

- **COTELE DE INUNDAȚIE** râurile la stațiile hidrometrice: Crişul Negru – Şuştiu (225+2)-jud. BH şi Nera – Sasca Montană (280+52)-jud. CS;

**- COTELE DE ATENȚIE** râurile la stațiile hidrometrice: Iza – Săcel (80+4)-jud. MM, Cavnic – Copalnic (120+16)-jud.MM, Budac – Budacu de Jos (130+4)-jud. BN, Trotuş – Lunca de Sus (100+5)-jud. HR, Crişul Negru – Beiuş (275+5)-jud.BH, Briheni – Şuştiu (175+3)-jud. BH, Nirajul Mic–Miercurea Nirajului (350+30)-jud.MS, Nirajul Mare – Miercurea Nirajului (175+15)-jud. MS, Niraj – Cinta (370+12)-jud. MS, Orăştie – Orăştie (200+2)-jud. HD, Nera – Naidăş (170+58)-jud.CS, Cormoş – Brăduţ (190+5)-jud. CV, Vârghiş – Vârghiş (50+15)-jud. CV, Vl. Mare – Dopca (75+27)-jud. BV şi Vl. Dunărea – Băltăgeşti (300+95)-jud. CT.

Este în vigoare **AVERTIZAREA HIDROLOGICĂ** nr. 17 din 19.06.2020.

În interval au fost emise cinci **AVERTIZĂRI HIDROLOGICE** pentru fenomene imediate.

Debitele vor fi în creștere datorită precipitaţiilor prognozate şi propagării.

Ca urmare a propagării viiturilor formate anterior pe râurile din bazinele Crişuri, Bega şi Timiş, se vor mai situa peste **COTELE DE APĂRARE** la unele staţii pe cursurile mijlocii şi inferioare ale acestora.

Sunt posibile scurgeri importante pe versanți, torenți, pâraie, viituri rapide pe râurile mici cu posibile efecte de inundaţii locale și creșteri mai însemnate de niveluri și debite cu posibile depășiri ale **COTELOR DE APĂRARE** pe unele râuri din zonele de deal și de munte, datorită precipitaţiilor torențiale sub formă de aversă, de scurtă durată, însemnate cantitativ, prognozate.

Se menține în vigoare **AVERTIZAREA HIDROLOGICĂ** nr. 17 din 19.06.2020.

**DUNĂRE**

Debitul la intrarea în ţară (secţiunea Baziaş) în intervalul 19.06 – 20.06.2020 a fost în creștere, având valoarea de 6000 m3/s, sub media multianuală a lunii iunie (6400 m3/s).

În aval de Porţile de Fier debitele au fost în creștere.

Debitul la intrarea în ţară (secţiunea Baziaş) va fi în creştere (6600 m3/s).

Pe tot sectorul, în aval de Porţile de Fier, debitele vor fi în creştere.

**2.** **Situația meteorologică în intervalul 19.06.2020, ora 09.00 – 20.06.2020, ora 06.00**

**ÎN ŢARĂ**

Instabilitatea atmosferică s-a menținut accentuată și, mai ales după-amiaza și la începutul nopții, au fost intervale cu înnorări, averse, descărcări electrice și intensificări ale vântului în Moldova, Dobrogea, Transilvania, Maramureș, în cea mai mare parte a Munteniei, local în Banat și pe arii restrânse în Crișana. În Oltenia cerul a fost mai mult senin, cu unele înnorări în nordul regiunii, unde doar izolat s-au semnalat ploi slabe de scurtă durată. Ploile au avut mai ales caracter torențial, iar cantitățile de apă au depășit, local 15...20 l/mp și pe spații mici 40 l/mp. Din datele colectate la stațiile meteorologice și hidrologice, s-a consemnat grindină pe raza județelor Botoșani, Bacău și Galați, iar din surse externe pe raza județelor Dâmbovița și Brăila. Temperaturile maxime s-au încadrat între 20 de grade la Întorsura Buzăului și Târgu Mureș -parc și 31 de grade la Tulcea, Brăila și Hârșova, iar la ora 06 se înregistrau valori termice cuprinse între 11 grade la Apa Neagră, Curtea de Argeș și Târgu Logrești și 21 de grade la Focșani și Gura Portiței.

**OBSERVAȚII:** de ieri de la ora 06 au fost în vigoare **26 de mesaje** pentru fenomene meteorologice periculoase imediate, emise după cum urmează:

- **16 avertizări cod roșu**: 9 emise de SRPV Bacău, 4 de CNPM - dintre care 1 pentru SRPV Constanța, 2 de SRPV Constanța și 1 de SRPV Timișoara;

- **10 avertizări cod portocaliu**: 9 de SRPV Timișoara și 1 de de CNPM.

**LA BUCUREŞTI**

Vremea a fost normală termic și ușor instabilă. Cerul a fost variabil, cu înnorări temporar accentuate în orele amiezii, când în unele cartiere au fost averse, descărcări electrice și intensificări de scurtă durată ale vântului. Temperatura maximă a fost de 28 de grade la Afumați, 29 de grade la Băneasa și 30 de grade la Filaret, iar la ora 06 se înregistrau 15 grade la Băneasa și 17 grade la Afumați și Filaret.

**3. Prognoza meteorologică în intervalul 20.06.2020, ora 09.00 – 21.06.2020, ora 09.00**

**ÎN ŢARĂ**

Vremea va fi în continuare instabilă. Cerul va avea înnorări temporar accentuate și vor fi perioade cu averse, frecvente descărcări electrice, intensificări ale vântului și pe spații mici grindină și vijelii. Astfel de fenomene se vor semnala pe arii extinse în vestul, nordul, centrul, estul și sud-estul țării și local în rest. Ploile vor avea mai ales caracter torențial, iar în intervale scurte de timp sau prin acumulare, cantitățile de apă vor depăși local 20...25 l/mp și pe arii restrânse 40...50 l/mp. Temperaturile maxime se vor încadra între 20 și 29 de grade, cu cele mai ridicate valori în Lunca Dunării, iar cele minime vor fi cuprinse între 11 și 20 de grade.

**LA BUCUREŞTI**

Instabilitatea atmosferică se va menține accentuată și mai ales după-amiază și spre seară vor fi intervale cu înnorări, averse, descărcări electrice, intensificări de scurtă durată ale vântului, vijelii și grindină. Ploile vor avea mai ales caracter torențial, iar în intervale scurte de timp sau prin acumulare cantitățile de apă vor putea fi însemnate. Temperatura maximă se va situa în jurul a 28 de grade, iar cea minimă va fi de 14...16 grade.

1. ***CALITATEA APELOR***

***Administratia Nationala „Apele Romane”*** informeaza ca la 19.06.2020 Garda de Coasta a transmis prezenta pe suprafata Marii Negre a unei pete de poluare sub forma de irizatii in punctele de coordonate 44°10’12”N, 028°53’50”E la cca.9 mile travers cu portul Constanta. In zona petei, nu sunt prezente nave. Din verificarile facute prin sistemul Safe Sea Net Ecosistem SEG, rezulta ca nici o nava nu a tranzitat prin zona petei. In data de 20.06.2020 se va executa un survol aerian, urmare a reconfirmarii, deasemenea reprezentanti ai ABADL se vor deplasa cu nava ce apartine ARSVOM pentru identificarea poluarii.

***Administratia Nationala „Apele Romane”*** informeaza ca la 19.06.2020 ora 16:50 dispecerul Hidroelectrica SA - SH Bistrita a informat SGA Neamt ca in canalul UHE Bistrita, aval de CHE Roznov se observa evacuarea unor ape uzate de culoare inchisa. Au fost informate : Institutia Prefectului judetului Neamt, ISU Neamt, Garda de Mediu-CJ Neamt si APM Neamt. Reprezentanti ai SGA Neamt s-au deplasat la teren unde, impreuna cu reprezentanti ai SC Fibrex Nylon SA, au constatat ca in urma dezamorsarii pompei de recirculat namol din treapta biologica a statiei de epurare a SC Fibrex Nylon SA s-a produs descarcarea de apa cu namol, prin canalul de evacuare ape uzate epurate D4 in canalul UHE Bistrita. Prin urmare apa din canalul UHE Bistrita prezinta o culoare inchisa cu miros specific de namol. La momentul verificarilor efectuate la teren turbinele centralei CHE Roznov erau oprite ( debitul pe canalul UHE Bistrita Q = 0 mc/s). Reprezentantii SGA Neamt au prelevat probe de apa ce vor fi analizate in Laboratorul SGA Neamt. Fibrex Nylon SA au informat telefonic, dupa finalizarea investigatiilor la teren, ca au sistat evacuarea de amestec apa cu namol din statia de epurare biologica.

***Administrația Națională „Apele Române”*** informează că in data de 19.06.2020, incepand cu ora 07.30, din cauza cresterii debitelor de apa pluviala colectata din reteaua de canalizare, apele neepurate la Statia de Epurare Deva - jud. Hunedoara care depasesc capacitatea statiei sunt evacuate direct in râul Mures. La ora 16.00 s-a stopat evacuarea directa si a fost reluata functionarea normala a statiei.

***Administrația Națională „Apele Române”*** informează că in data de 19.06.2020, incepand cu ora 08.00, din cauza cresterii debitelor de apa pluviala colectata din reteaua de canalizare, apele neepurate la Statia de Epurare Santuhalm, jud. Hunedoara care depasesc capacitatea statiei sunt evacuate direct in râul Cerna. La ora 17.00 s-a stopat evacuarea directa si a fost reluata functionarea normala a statiei

***Administrația Națională „Apele Române”*** informează că in data de 19.06.2020, incepand cu ora 14.00, din cauza cresterii debitelor de apa pluviala colectata din reteaua de canalizare, apele neepurate la Statia de Epurare Sugag, jud. Alba care depasesc capacitatea statiei sunt evacuate direct in râul Sebes.

1. ***CALITATEA MEDIULUI***
2. **În domeniul aerului**

Nu s-au semnalat evenimente deosebite.

1. **În domeniul solului și vegetației**

Nu s-au semnalat evenimente deosebite.

1. **În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depășiri ale limitelor de avertizare/alarmare şi nu s-au semnalat evenimente deosebite. Parametrii constatați la stațiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE, TRANSPARENȚĂ ȘI IT